**קול קורא להגשת הצעות מחקר למימון במסגרת קידום מחקרים מולטי-דיסציפלינריים בתחום הבינה המלאכותית (AI) באוניברסיטת בן-גוריון בנגב 2019**

**כללי:**

לשכת סגן הנשיא ודיקן למחקר ופיתוח מעוניינת לעודד ולקדם פעילות מחקרית חדשה מולטי-דיסציפלינרית בתחומי הבינה המלאכותית בין חוקרים מדיסציפלינות שונות ו/או מפקולטות שונות באוניברסיטה.

**תחום הבינה מלאכותית** עוסק בפיתוח אלגוריתמים ומערכות מתקדמות המאפשרות להוציא אל הפועל מטלות או דרכי התנהגות שהיו מחייבות אינטליגנציה אילו היו מבוצעות על ידי בני-אדם, כגון: הסקת מסקנות, פתרון בעיות, תכנון, עיבוד תמונה, ושפה טבעית. כל תחומי המחקר הקשורים בנושא הבינה המלאכותית, כפי שהוגדרו על ידי ה-Association for the Advancement of Artificial Intelligence, נכללים במסגרת קול קורא זה. **אנו מבקשים לקבל הצעות ממגוון רחב של דיסציפלינות, בין היתר מתחומי מדעי הטבע, ההנדסה, הרפואה אך גם מתחומי מדעי הרוח והחברה ומדעי הניהול**.

מטרת המימון היא ליצור שיתוף פעולה מולטי-דיסציפלינרי ומחקרים **חדשים** בתחום. מצופה כי מחקרים שימומנו יובילו להגשת בקשות למימון ממקורות חיצוניים במהלך השנה הקלנדרית מתחילת מימון הפרויקט ו/או לפרסומים בכתבי עת מדעיים.

סה"כ ימומנו עד חמישה מחקרים. התקציב אשר יוקצה לכל מחקר במסגרת תכנית זו הוא עד 50,000 ש"ח לשנה אחת. תישקל תוספת תקציבית של עד 10,000 ש"ח, אם המחקר דורש הוצאה מיוחדת לצורך ביצוע ניסוי רחב הקף (כגון מערכת לאיסוף נתונים, ביצוע סימולציות, שירותי ענן, ניסויי מעבדה, וכו'). סכום של עד 3,000 ש"ח מכל פרויקט יוקצה לעריכה לשונית עבור הצעות מחקר ופרסומים מדעיים. נסיעות לחו"ל לצרכי מחקר או לכנסים, אירוח חוקרים מחו"ל וכן ציוד קבוע לא ימומנו במסגרת זו.

זכייה במחקרים אלו אינה מזכה בתוספות מחקר ועל המענק לא תיגבה תקורה. עודפי מחקר יוחזרו בתום השנה לקרן ולא יועברו ליתרות מחקר.

**תנאי הסף:**

רשאים להגיש הצעות מחקר לקול הקורא חוקרים אשר עומדים בתנאי הסף להלן:

1. חוקרים חברי סגל אקדמי בכיר, פעילים ומן המניין. חוקרים שישהו בשבתון/חל"ת בשנת התקציב שייפתח אינם זכאים למימון.
2. הצעת המחקר חייבת לכלול לפחות שני חוקרים ראשיים המגיעים מדיסציפלינות שונות.
3. לא יתקבלו הצעות מחקר בהם לחוקרים הראשיים יש מאמרים משותפים או מענקים משותפים.
4. בחירת הפרויקטים שימומנו תקבע על ידי החדשנות, האיכות המדעית, הרב-תחומיות של המחקר המוצע ומידת שיתוף הפעולה. השאיפה היא לעודד חשיבה "מחוץ לקופסה", רעיונות מקוריים ושיתופי פעולה בתחום.
5. הפוטנציאל להגשת הצעת המשך לקרן תחרותית צריך להיות ברור מההצעה ויהווה קריטריון בתהליך השיפוט.

**הגשת הצעות מחקר:**

מועד ההגשה האחרון להצעת המחקר הוא 30/06/2019. את הצעות המחקר יש להגיש בפורטל קולות קוראים של האוניברסיטה בקישור הבא: [**https://bgu.infoready4.com**](https://bgu.infoready4.com) . ההצעה תוגש **בשפה האנגלית** **עד 3 עמודים** (סעיפים א-ד, למטה). הקובץ יוגש בפונט 11, רווח 1.5, שוליים של 2 ס"מ לפחות. סעיפים א-ז יוגשו בקובץ PDF אחד. סעיף ח יוגש בקובץ נפרד.

מבנה ההצעה יכלול:

1. שם המחקר.
2. שמות החוקרים המובילים מהפקולטות השונות, שמות החוקרים הנוספים ו/או שמות הסטודנטים ו/או שמות היועצים).
3. רקע מדעי רלוונטי קצר.
4. תיאור הפרויקט: מטרות ויעדים, חדשנות מדעית ותכנית המחקר.
5. תיאור תרומת המחקר לקידום תחום הבינה המלאכותית באב"ג.
6. ביבליוגרפיה.
7. כל חוקר מוביל יצרף בקובץ ההצעה כנספחים: רשימת פרסומים ב-5 שנים האחרונות, רשימת מענקי מחקר ב-5 שנים האחרונות ו- Biosketch באורך כחצי עמוד.
8. מסגרת תקציבית לצרכי הפרויקט הכולל על פי הקריטריונים ומגבלות קול הקורא. נסיעות לחו"ל לצרכי מחקר או לכנסים וכן ציוד קבוע כולל מחשבים אישיים, נייחים או ניידים, לא ימומנו במסגרת המימון הנ"ל. **פרטי התקציב יוגשו בטבלה ייעודית בלבד של רשות המחקר** אשר תצורף כקובץ נפרד בהגשה המקוונת. ניתן למצוא את הטבלה בסוף הקול קורא.

**תהליך בחירת ההצעות הזוכות**

1. **מפגש היכרות ייערך בתאריך 18/6/2019 בשעות 8:45-11:00 באולם ברקן. מטרת המפגש לגבש קבוצות ad hoc להגשת הצעות**. המפגש אינו חובה אך מומלץ. על המעוניינים להשתתף במפגש לשלוח "דף היכרות" בקובץ PDF של עד עמוד אחד. יש לכלול בדף ההיכרות: שם, מחלקה, אימייל, טלפון, תמונה, תיאור של תחום המחקר והקשר (או הקשר הפוטנציאלי) לתחום הבינה המלאכותית. גודל הפונט בדף ההיכרות יהיה 20. את דפי ההיכרות יש לשלוח למייל storz@bgu.ac.il עד לתאריך 30/5/2019.
2. הגשת הצעות המחקר באופן מקוון.
3. ההצעות תעבורנה הליך של מיון, בדיקה והתאמה לקריטריונים שהוצגו לעיל, על ידי לשכת סגן הנשיא ודיקן למו"פ. רק הצעות העונות על הקריטריונים יועברו לשלב הבא.
4. ועדת השיפוט תדרג ותחליט על ההצעות הזוכות.
5. ההצעות שעברו לשלב זה יוצגו בקצרה [15 דקות] כמצגת ע"י החוקרים בכנס הצגת הצעות המחקר בנושאי הבינה המלאכותית בתאריך, לאחריו ועדת היגוי פנים-אוניברסיטאית תחליט על הזוכים. **הכנס יתקיים בתאריך 24/07/19 בין השעות 9:00-15:00.**
6. במסגרת קול קורא זה יזכו למימון עד חמישה מחקרים עד גובה 50,000 ש"ח כל אחד + תוספת של עד 10,000 ₪ במידה וכלול אלמנט של ניסויי רטוב או ניסוי עם משתתפים.

**שאלות ופניות:**

לשאלות ובירורים ניתן לפנות לדר' יעל סטורץ-פרץ, מתאמת תכניות מחקר פנים-אוניברסיטאיות למייל: storz@bgu.ac.il או בטלפון 08-6472424 או לגליה חלץ, רכזת קשרי מחקר למייל: chelets@bgu.ac.il או בטלפון 08-6472436.

**The Research and Development Authority**

**BUDGET ATTACHMENT**

This attachmnet is intended for submission within the framework of faculty / multidisciplinary proposals.

Budget distribution is according to the instructions of the Call for Proposals. any request for transfer between the sections requires the approval of the Vice President and Dean of Research and Development.

|  |
| --- |
| **Full name of PIs:** |
| **Research Title:**  |
| **Budget sections** |
|  | Salaries and scholarships\*Details: |
|  | Materials and supplies\* Details: |
| 3,000 NIS | editing services\*Details: |
|  | Laboratory services (internal)\*Details: |
|  | subcontracts \*Details: |
|  | Travel expenses (in Israel)\*Details: |
|  | services\*Details: |
|  | **Total Budget** |
|  | Remarks |
| **Vice President and Dean of Research and Development approval:****Date of approval:** |
|  |